钦定古今图书集成/历象汇编/岁功典/第046卷 > 浣溪沙〈初夏〉 媛叶小鸾
## 钦定古今图书集成/历象汇编/岁功典/第046卷 > 浣溪沙〈初夏〉 媛叶小鸾

香到酴醾送晚凉。荇风轻约薄罗裳。曲栏凭遍思偏
长。　自是幽情慵卷幌，不关春色恼人肠。误他双燕
未归梁

晋傅元《述夏赋》，“四月维夏，运臻正阳，和气穆而扇物，
麦含露而飞芒，清征泛于琴瑟，朱鸟感于炎荒，鹿解
角于中野，草木蔚其条长。”

陶潜诗：“孟夏草木长，绕屋树扶疏。”

宋谢灵运诗：“首夏犹清和，芳草亦未歇。”

齐谢脁诗，“首夏实清和，馀春满郊甸，花树杂为锦，月
池皎如练。”

唐《张说诗》：“庭柳馀春驻，宫莺早夏催。”

钱起诗：“花萼败春多寂寞，叶阴迎夏已清和。”

《白居易诗》：“清和四月初，树木正华滋。风清新叶影，鸟
恋残花枝。”

《韦庄诗》：“才见早春莺出谷，已惊新夏燕巢梁。”

宋苏轼诗：“绿暗初迎夏，红残不及春。”

《邵雍诗》：“高竹逾冬青，四月方易叶。”

陆游诗：“竹树森疏夏令新。”〈又〉《采茶歌》里春光老，煮茧
香中夏景长。

《薛季宣》诗：“麦夏西山日脚斜。”

明潘纬诗：“鸟作辞春语，松生入夏阴。